爱莲说爱莲说
周敦颐 (宋代)
《清风》
水陆草木之花，可爱者甚蕃。
晋陶渊明独爱菊。自李唐来，
世人盛爱牡丹。予独爱莲之出淤泥而不染，濯清涟而不妖，中通外直，
不蔓不枝，香远益清，亭亭净植，可远观而不可亵玩焉。
予谓菊，花之隐逸者也；牡丹，花之富贵者也；
莲，花之君子者也。噫！菊之爱，
陶后鲜有闻。莲之爱，同予者何人？牡丹之爱，
宜乎众矣！
《海阔天空任翱翔》
《自在图》
《荷塘倩影》
《快乐的小蝌蚪》
《荷塘清趣》
《起风了》
《盛夏荷塘》
（图：刘立民）